разбивка на мярката за общата експозиция на подконсолидирано равнище е вече представена в попълнения образец „LRCom“. Освен това публикуването на образец „LRSpl“ може да представлява значителна допълнителна тежест за институциите поради трудното извеждане на подобен образец от съответната надзорна отчетна рамка, която не се прилага на подконсолидирано равнище.
 (5)
 Обхватът на консолидацията и на методите за оценка за счетоводни цели може да се различава от този за нормативни цели и това води до разлики в информацията, използвана за изчисляването на отношението на ливъридж, и тази, използвана в публикуваните финансови отчети. За да бъде отразено това несъответствие е необходимо също така да се оповести разликата между стойностите във финансовите отчети и използваните за изчисляване на отношението на ливъридж стойности съгласно регламентирания обхват на консолидация на елементите във финансовите отчети. Поради това в образеца следва също така да бъде представено равнение между двете.
 (6)
 За да се улесни съпоставимостта между оповестената информация, следва да бъдат осигурени единен образец и подробни указания за описание и оповестяване на процесите, използвани за управление на риска от прекомерен ливъридж, и факторите, оказали влияние върху отношението на ливъридж през периода, за който се отнася оповестеното отношение на ливъридж.
 (7)
 Член 451, параграф 1 от Регламент (ЕС) No 575/2013 започна да се прилага от 1 януари 2015 г. За да се осигури възможно най-бързо пристъпване от страна на институциите към ефективно и еднообразно в целия Съюз изпълнение на задължението за оповестяване на информацията, свързана с отношението на ливъридж, е необходимо да се изиска от тях да започнат да използват образците за оповестяване на тази информация във възможно най-кратък срок.
 (8)
 Настоящият регламент се основава на проектите за технически стандарти за изпълнение, представени от Европейския банков орган на Европейската комисия.
 (9)
 Европейският банков орган проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от създадената с член 37 от Регламент (ЕС) No 1093/2010 на Европейския парламент и на Съвета (4) Група на участниците от банковия сектор,
 ПРИЕ НАСТОЯЩИЯ РЕГЛАМЕНТ:
 Член 1
 Оповестяване на отношението на ливъридж и прилагане на член 499, параграф 2 от Регламент (ЕС) No 575/2013
 Институциите оповестяват съответната информация за отношението на ливъридж и за прилагането на член 499, параграф 2 от Регламент (ЕС) No 575/2013, както е посочено в член 451, параграф 1, буква а) от същия регламент, като попълват и публикуват редове 22 и EU-23 от образец „LRCom“ от приложение I в съответствие с указанията в приложение II.
 Член 2
 Промяна на оповестяваното отношение на ливъридж
 1. Когато в съответствие с член 499, параграф 2 от Регламент (ЕС) No 575/2013 институциите решат да променят оповестяваното от тях отношение на ливъридж, те оповестяват равнението на всички отношения на ливъридж, оповестени до момента на промяната, като за всяка от референтните дати на оповестените до момента на промяната отношения на ливъридж, попълнят и публикуват образци „LRSum“, „LRCom“, „LRSpl“ и „LRQua“ от приложение I.
 2. Институциите оповестяват позициите, посочени в параграф 1, в първото оповестяване след промяната на оповестяваното отношение на